Նիկոլայ Դենիսով

Նիկոլայ Վասիլևիչ Դենիսով (, ), խորհրդային և ռուս արձակագիր, գրող, բանաստեղծ, հրապարակախոս։ ԽՍՀՄ, ապա՝ Ռուսաստանի գրողների միության անդամ։ Տյումենի կոմերիտմիության Պ. Պ. Էրշովի անվան, Դ. Ն. Մամին-Սիբիրյակի անվան համառուսաստանյան, Կայսերական մշակույթ, Ն. Ա. Նեկրասովի անվան համառուսաստանյան գրական մրցանակների և 2012 թվականի «Наш современник» ամսագրի մրցանակի դափնեկիր։ Տյումենի մարզի Բերդյուժսկի շրջանի պատվավոր քաղաքացի։

Կենսագրություն  
Նիկոլայ Դենիսովը ծնվել է 1943 թվականի նոյեմբերի 9-ին, Տյումենի մարզի Օկունևո գյուղում` գյուղացու ընտանիքում։ Բերդյուժի միջնակարգ դպրոցն ավարտելուց հետո, 1960 թվականին աշխատանքի է անցել խորհրդային տնտեսությունում որպես կցորդ-բանվոր, իսկ հետագայում աշխատել է Տոբոլսկի ձկնաբուծարանում որպես ձկնորս։ 1962 թվականին ավարտել է Գոլիշմանովի գյուղատնտեսության մեքենայացման ուսումնարանը և աշխատել որպես տրակտորիստ։ Հետո փոխել է իր ճակատագիրը և աշխատանքի անցել Օմուտինսկի շրջանային թերթում` որպես գրական աշխատակից։ 1962 թվականի նոյեմբերից մինչև 1965 թվականի նոյեմբերը ծառայել է ԽՍՀՄ զինված ուժերի շարքերում, ծառայել է ծովային հետևակում, եղել հրաձգային ջոկի հրամանատար։

1971 թվականին հաջողությամբ ավարտել է Մաքսիմ Գորկու անվան գրականության ինստիտուտի հեռակա բաժինը և սկսել աշխատել շրջանային թերթերի թղթակից Իշիմ քաղաքում, Գոլիշմանովո ավանում, ապա աշխատել է «Тюменский строитель» բազմատիրաժ թերթում։ Որոշ ժամանակ աշխատել է «Պետր Շլեև» մարդատար շոգենավի վրա որպես նավաստի։ 1969 թվականից աշխատել է «Тюменская правда» մարզային թերթի թղթակից, 1972 թվականից` «Տյումենսկայա պրավդա» թերթի խմբագիր։ 1975 թվականին մեկնել է նավարկության` դառնալով «Հյուսիսափայլ-04» լաստանավի արշավախմբի անդամ` կատարելով նավի խոհարարի պարտականությունները։ Հանդիսացել է «Тюмень литературная» թերթի հիմնադիրը և նրա մշտական խմբագիրը։

1976 թվականից ղեկավարել է Տյումենի գրողների կազմակերպության գեղարվեստական գրականության քարոզչության բյուրոն։ 1984 թվականին կրկին երկար ճանապարհորդության է մեկնել Խաղաղ և Հնդկական օվկիանոսների ծովերում։

Մանկուց հրապուրվել է գրական ստեղծագործությամբ, գրել բանաստեղծություններ։ Նրա ակտիվ գրական գործունեության սկիզբը կապվում է 1965 թվականի հետ։ 1969 թվականից Դենիսովի բանաստեղծությունների ժողովածուները տպագրվել են «Молодая гвардия», «Урал», «Октябрь», «Москва», «Новый мир» ամսագրերում և «Литературная Россия» շաբաթաթերթում։ Նրա հեղինակային բանաստեղծությունների որոշ ժողովածուներ տպագրվել են «Советскый писател», «Современник» և Ուրալյան կենտրոնական գրահրատարակչությունում։ 1985 թվականին «Урал» ամսագիրը տպագրել է նրա «Տեղափոխություն» վիպակը։

1976 թվականից անդամակցել է ԽՍՀՄ գրողների միությանը։ 2005-2014 թվականներին եղել է Ռուսաստանի գրողների միության Տյումենի մարզային կազմակերպության նախագահը։

Բնակվել է Տյումենում։ Մահացել է 2016 թվականի հոկտեմբերի 30-ին։

Մատենագիտություն 
Արձակ գրքեր
 Николай Денисов «Вчера было детство»,
 Николай Денисов «Сон в полуденный зной»,
 Николай Денисов «Арктический экзамен»,
 Николай Денисов «Пожароопасный период»,
 Николай Денисов «Страницы разных широт»,
 Николай Денисов «Огненный крест»,
 Николай Денисов «Волшебный круг»,
 Николай Денисов «В чистом поле».
Բանաստեղծությունների և պոեմների ժողովածուներ
 Николай Денисов «Проводы»,
 Николай Денисов «Праздник осени»,
 Николай Денисов «Снега Самотлора»
 Николай Денисов «Разговор»,
 Николай Денисов «Ночные гости»,
 Николай Денисов «Стезя»,
 Николай Денисов «Штормовая погода»,
 Николай Денисов «Поножовщина»,
 Николай Денисов «Заветная страна»,
 Николай Денисов «Планида».

Պարգևներ և մրցանակներ  
 «Հայրեիքին մատուցած ծառայությունների համար» II աստիճանի շքանշան (2014),
 Կոմերիտմիության Տյումենի շրջկոմի մրցանակի դափնեկիր՝ «Սամոտլորի ձյունը» գրքի համար,
 Դ. Ն. Մամին-Սիբիրյակի անվան համառուսական մրցանակի դափնեկիր՝ «Սրբազան երկիր» գրքի համար,
 «Կրակոտ խաչ» գրքի համար կայսերական մշակույթի մրցանակի դափնեկիր,
 Ն. Ա. Նեկրասովի անվան համառուսական մրցանակի դափնեկիր՝ «Բաց դաշտում» գրքի համար,
 «Наш современник» ամսագրի 2012 թվականի  մրցանակի դափնեկիր,
 Տյումենի մարզիԲերդյուժսկի շրջանի պատվավոր քաղաքացի։

Ծանոթագրություններ

Արտաքին հղումներ 
 Писатель Денисов. «Тюменская правда» 
 Николай Денисов. Воспоминания
 Николай Денисов. Литературный Санкт-Петербург
 Росписатель. Николай Денисов

ԽՍՀՄ գրողների միության անդամներ
Ռուսաստանի գրողների միության անդամներ
Մաքսիմ Գորկու անվան գրականության ինստիտուտի շրջանավարտներ
Ռուս արձակագիրներ
Ռուս գրողներ
Ռուս բանաստեղծներ
Ռուս հրապարակախոսներ
Բանաստեղծներ այբբենական կարգով